**Ватрени појас Пацифика**

**Ватрени појас Пацифика** је појас сеизмички и вулкански активних делова Пацифичке литосферне плоче и њеног контакта са суседним плочама. Простире се уз обале источних делова Азије и Аустралије и западних приобалних делова Северне, Средње и Јужне Америке. Овде се налази 40% свих **активних** вулкана на свету.

Ватрени појас Пацифика се највећим делом састоји од низа острвских лукова као што су Алеутска, Курилска, Рјукју острва. Само на овим острвима отпада 45% **свих** вулкана света, активних и угашених.

Ватрени појас Пацифика почиње на западном ободу Тихог океана и Азије, са полуострвом Камчатка, на коме постоји 28 активних вулкана од којих је Кључевскаја Сопка највиши и напознатији. Јужно од Камчатке су Курилска острва са 39 активних вулкана, међу којима је најактивнији и највиши Алаид на истоименом острву. Вулканска зона се даље пружа преко јапанских острва Хокаидо, Хоншу, Шикоку, Кјушу, Рјукју и многих мањих, са 49 активних вулкана, међу којима се издвајају Фуџијама, Бандај-сан, Асама и Киришима. Јужније су Филипинска острва са 12 активних вулкана, Целебес са 4, Нова Гвинеја са 10, па преко Нове Британије, Соломонских острва, Нових Хебрида, острва Кермадек и Новог Зеланда (5 вулкана) до Антарктика.

Источни обод ватреног појаса Пацифика почиње Алеутским острвима са 25 активних вулкана, одакле се наставља на приобално подручје Северне, Средње и Јужне Америке – Аљаску, Сверноамеричке Кордиљере и Анде, са преко 80 активних вулкана, од којих су напознатији они у Латинској Америци – Попокатепетл, Оризаба и Колима у Мексику, Котопакси у Еквадору, Мисти у Перуу и Аконкагва у Аргентини.

У Тихом океану се налазе и [Хавајска острва](https://sr.wikipedia.org/wiki/%D0%A5%D0%B0%D0%B2%D0%B0%D1%98%D0%B8" \o "Хаваји) са вулканима [Мауна Лоа](https://sr.wikipedia.org/wiki/%D0%9C%D0%B0%D1%83%D0%BD%D0%B0_%D0%9B%D0%BE%D0%B0" \o "Мауна Лоа) , [Мауна Кеа](https://sr.wikipedia.org/wiki/Mauna_Kea" \o "Mauna Kea) , [Хуалалај](https://sr.wikipedia.org/w/index.php?title=%D0%A5%D1%83%D0%B0%D0%BB%D0%B0%D0%BB%D0%B0%D1%98&action=edit&redlink=1" \o "Хуалалај (страница не постоји)) и [Килауеа](https://sr.wikipedia.org/wiki/%D0%9A%D0%B8%D0%BB%D0%B0%D1%83%D0%B5%D0%B0" \o "Килауеа).

У Ватреном појасу Пацифика су зато вулканске ерупције и земљотреси и цунами таласи свакодневне појаве.

Извори:

<https://sr.wikipedia.org/sr-ec/%D0%92%D0%B0%D1%82%D1%80%D0%B5%D0%BD%D0%B8_%D0%BF%D0%BE%D1%98%D0%B0%D1%81_%D0%9F%D0%B0%D1%86%D0%B8%D1%84%D0%B8%D0%BA%D0%B0>

Пацифичка плоча

<https://sr.wikipedia.org/wiki/%D0%A2%D0%B8%D1%85%D0%BE%D0%BE%D0%BA%D0%B5%D0%B0%D0%BD%D1%81%D0%BA%D0%B0_%D0%BF%D0%BB%D0%BE%D1%87%D0%B0>